《和谢单推宋卿惠诗》
宋代·黄公度

逃空每喜足音闻，之子相逢真可人。
知友无非大父行，求君须可古人伦。
蛮烟倾盖情如故，蜀茧题诗墨尚新。
文采风流百不俗，更馀笔力挽千钧。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。